***ОШ* *„Свети Сава***“

**СУБОТИНАЦ**

****** адреса: Рударска б.б. 18227 Суботинац

тел.: 018/ 877-651 065/ 8840280



e-mail : *os\_subotinac@mts.rs*

веб адреса : *www.ossubotinac.edu.rs*

мат.број : 07187513



ПИБ : 100305021

Основана 1865.

Дел.бр.246

**ПРАВИЛНИК**

**ПРАВИЛА ПОНАШАЊА**

**У ШКОЛИ**

ОШ``СВЕТИ САВА `` СУБОТИНАЦ

ОД **08.05.2024**.ГОДИНЕ

СТУПИО НА СНАГУ **18.05.2024.**ГОДИНЕ

ДЕЛОВОДНИ БРОЈ:**729**

На основу чл. 119. став 1. тачка 1, а у вези са чл. 80 – 86 Закона о основама система образовања и васпитања (,,Службени гласник РС", бр. 88/2017, 27/2018 – др закон, 10/2019,27/2018 – др закон, 6/2020 и 129/2021,92/23 у даљем тексту: Закон) и члана 44. тачка 1.Статута школе Школски одбор Основне школе „СВЕТИ САВА“ Суботинац на седници одржаној дана **07.05.2024. године** донео је:

**ПРАВИЛА ПОНАШАЊА У ОШ „Свети Сава “ У Суботинац**

**I ОСНОВНЕ ОДРЕДБЕ**

**Члан 1**

Правилима понашања у Школи (у даљем тексту: Правила) уређују се понашање и међусобни односи запослених, ученика, родитеља. oдносно других законски заступника деце и ученика (у даљем тексту: родитељи) и трећих лица у Школи. Термини изражени у овом Правилнику у граматичком мушком роду подразумевају природни женски и мушки род лица на која се односе.

**Члан 2**

Поштовањем Правила обезбеђује се успешно одвијање образовно-васпитне делатности Школе, побољшавају се радна дисциплина и безбедност у Школи, чување школске имовине и имовине ученика, запослених, родитеља и трећих лица и доприноси се повећању угледа Школе.

**Члан 3**

У Школи се негују односи међусобног разумевања и уважавања личности ученика, одраслих, запослених и родитеља. Запослени имају обавезу да својим радом и укупним понашањем доприносе развијању позитивне атмосфере у Школи.

**Члан 4**

Лични подаци о детету, ученику, односно запосленом, уписани у евиденцију, прикупљају се, обрађују, чувају и користе за потребе образовно-васпитног рада у склaду са посебним законом. Сви видови прикупљања, обраде, објављивања и коришћења података спроводе се у складу са посебним законом уз поштовање начела прописаних законом којим се уређује заштита података о личности. Забрањена је употреба података о личности деце, ученика и запослених ван намене за коју су прикупљени. За потребе научно-истраживачког рада и приликом израде статистичких анализа лични подаци користе се и објављују на начин којим се обезбеђује заштита идентитета учесника образовања и васпитања.

**II ЗАБРАНЕ У ШКОЛИ**

Члан 5

У Школи су према запосленом, ученику, родитељу или трећем лицу забрањени:

**1)** дискриминација и дискриминаторно поступање;

**2)** физичко, психичко, социјално, сексуално, дигитално и свако друго насиље;

**3)** злостављање и занемаривање;

**4)** понашање које вређа углед, част или достојанство**;**

**5)** страначко организовање и деловање;

**6)** злостављане на раду и у вези са радом;

**7)** злоупотреба права на заштиту од злостављања.

**Члан 6.**

У Школи су забрањени дискриминација и дискриминаторно поступање којим се на непосредан или посредан, отворен или прикривен начин неоправдано прави разлика или неједнако поступа, односно врши пропуштање (искључивање, ограничавање или давање првенства) у односу на лице или групе лица, као и на чланове њихових породица или њима блиских лица на отворен или прикривен начин, а који се заснива на раси, боји коже, прецима, држављанству, статусу мигранта, односно расељеног лица, националној припадности или етничком пореклу, језику, верским или политичким убеђењима, полу, родном идентитету, сексуалној оријентацији, имовном стању, социјалном и културном пореклу, рођењу, генетским особеностима, здравственом стању, сметњи у развоју и инвалидитету, брачном и породичном статусу, осуђиваности, старосном добу, изгледу, чланству у политичким, синдикалним и другим организацијама и другим стварним, односно претпостављеним личним својствима, као и по другим основима утврђеним законом којим се прописује забрана дискриминације.

Не сматрају се дискриминацијом посебне мере уведене ради постизања пуне равноправности, заштите и напретка лица, односно групе лица која се налазе у неједнаком положају.

Школа је дужна да предузме све мере прописане законом када се посумња или утврди дискриминаторно понашање у Школи.

Препознавање облика дискриминације од стране запосленог, ученика, родитеља или трећег лица у Школи врши се на основу ближих критеријума које заједнички прописују министар надлежан за послове образовања (у даљем тексту: министар) и министар надлежан за људска и мањинска права.

**Члан 7.**

Под насиљем и злостављањем подразумева се сваки облик једанпут учињеног, односно понављаног вербалног или невербалног понашања које има за последицу стварно или потенцијално угрожавање здравља, развоја и достојанства личности детета, ученика и одраслог. Занемаривање и немарно поступање представља пропуштање Школе или запосленог да обезбеди услове за правилан развој детета и ученика.

Школа је дужна да одмах поднесе пријаву надлежном органу ако се код детета и ученика примете знаци насиља, злостављања или занемаривања.

**Члан 8.**

Физичким насиљем сматра се: физичко кажњавање детета и ученика од стране запосленог, родитеља или трећег лица у Школи; свако понашање које може да доведе до стварног или потенцијалног телесног повређивања детета, ученика или запосленог; насилно понашање запосленог према детету, ученику, као и ученика према другом ученику или запосленом.

Психичким насиљем сматра се понашање које доводи до тренутног или трајног угрожавања психичког и емоционалног здравља и достојанства. Социјалним насиљем сматра се искључивање детета, ученика из групе вршњака и различитих облика активности Школе.

Сексуалним насиљем и злостављањем сматра се понашање којим се дете и ученик сексуално узнемирава, наводи или приморава на учешће у сексуалним активностима које не жели, не схвата или за које није развојно дорастао или се користи за проституцију, порнографију и друге облике сексуалне експлоатације.

Дигиталним насиљем и злостављањем сматра се злоупотреба информационокомуникационих технологија која може да има за последицу повреду друге личности и угрожавање достојанства и остварује се слањем порука електронском поштом, смсом, ммс-ом, путем веб-сајта (website), четовањем, укључивањем у форуме, социјалне мреже и другим облицима дигиталне комуникације.

Школа је дужна да надлежном органу пријави сваки облик насиља, злостављања и занемаривања у Школи почињен од стране родитеља или трећег лица у Школи.

Забрањена је било каква претња ученику, запосленом или Школи коришћењем телефона, мобилног телефона, интернета или електронске поште.

Забрањено је без сагласности ученика, родитеља или наставника у Школи снимати мобилним телефонима или камерама фотографије или видео материјале на којима су ученици и запослени у Школи. Забрањено је фотографије и друге медијске садржаје без информативне сагласности ученика (усмена сагласност ученика дата одељењском старешини, наставнику, стручном сараднику, директору, помоћнику директора) и писане сагласности родитеља стављати на интернет, размењивати мобилним телефонима или на било који други начин учинити јавним.

Ученику који шаље поруке насилног и увредљивог карактера мобилним телефоном биће одузет мобилни телефон по Правилнику о употреби мобилног телефона, електронског уређаја до доласка родитеља и о свему ће бити обавештена надлежна полицијска управа. Ако се насилни и увредљиви садржај налази на интернету, Школа ће садржај сачувати као доказ. Ученик који се бави електронским насиљем чини тежу повреду обавезе ученика.

**Члан 9.**

У Школи је забрањен сваки облик насиља и злостављања о којима говоре Правила, од стране ученика или родитеља, над наставником, стручним сарадником и другим запосленим лицима. Због повреде забране из става 1. овог члана против родитеља се подноси прекршајна или кривична пријава.

**Члан 10.**

Поступање у Школи као одговор на насиље и злостављање спроводи се према Протоколу поступања у установи у одговору на насиље и злостављање који утврђује садржај и начине спровођења превентивних и интервентних активности, услове и начине за процену ризика, начине заштите од насиља, злостављања и занемаривања, а доноси га министар.

Препознавање невербалних облика злостављања ученика од стране запосленог за време одмора и рекреације и других облика васпитно-образовног рада врши се на основу ближих услова које прописује министар.

**Члан 11.**

У Школи је забрањено свако понашање којим се вређа углед, част или достојанство запосленог према ученику, ученика према запосленом, родитеља или трећег лица према запосленом, запосленог према родитељу, ученика према другом ученику.

Директор Школе (у даљем тексту: директор) дужан је да у року од три дана од дана сазнања за повреду забране из става 1. овог члана предузме одговарајуће активности и мере у оквиру надлежности Школе.

Препознавање понашања којима се вређа углед, част или достојанство у Школи врши се према ближим условима о начину препознавања таквог понашања које заједнички прописују министар и министар надлежан за људска и мањинска права.

Поступање Школе када се посумња или утврди вређање угледа, части или достојанства, начине спровођења превентивних и интервентних активности, услове и начине за процену ризика, начине заштите и друга питања од значаја за заштиту прописује министар.

**Члан 12.**

У Школи је забрањено страначко организовање и деловање и коришћење школских просторија у такве сврхе. У Школи је забрањено организовање и деловање свих организација које својом делатношћу и деловањем угрожавају права и безбедност ученика, као и коришћење школских просторија у те сврхе.

**Члан 13.**

У Школи је забрањено злостављање на раду и у вези са радом, сексуално узнемиравање, као и злоупотреба права на заштиту од таквог понашања. Забрана злостављања и сексуалног узнемиравања односи се и на директора, односно одговорно лице у Школи.

**Члан 14.**

Злостављањем на раду и у вези са радом се сматра свако активно или пасивно понашање према запосленом или другом радно ангажованом лицу или групи запослених у Школи које се понавља, а које за циљ има или представља повреду достојанства, угледа, личног и професионалног интегритета, здравља, положаја запосленог или другом радно ангажованом лицу и које изазива страх или ствара непријатељско, понижавајуће или увредљиво окружење, погоршава услове рада или доводи до тога да се запослени или друго радно ангажовано лице изолује или наведе да на сопствену иницијативу раскине радни однос или откаже уговор о раду или други уговор, као и подстицање на такво понашање.

**Члан 15.**

Сексуалним узнемиравањем се сматра свако вербално, невербално или физичко понашање које има за циљ или представља повреду достојанства запосленог у сфери полног живота, а које изазива страх или ствара непријатељско, понижавајуће или увредљиво окружење.

**Члан 16.**

Злоупотребу права на заштиту од злостављања, односно сексуалног узнемиравања чини запослени који је свестан или је морао бити свестан да не постоје основани разлози за покретање поступка за заштиту од злостављања, односно сексуалног узнемиравања, а покрене или иницира покретање тог поступка са циљем да за себе или другог прибави материјалну или нематеријалну корист или да нанесе штету другом лицу.

**Члан 17.**

Поступање у Школи као одговор на насиље и злостављање спроводи се према Протоколу поступања у Школи у одговору на насиље и злостављање који утврђује садржај и начине спровођења превентивних и интервентних активности, услове и начине за процену ризика, начине заштите од насиља, злостављања и занемаривања, а доноси га министар просвете.

Препознавање невербалних облика злостављања ученика од стране запосленог за време одмора и рекреације и других облика васпитно-образовног рада врши се на основу ближих услова које прописује Mинистар просвете.

**Члан 18.**

Према ученицима који чине повреде обавеза ученика и повреде забрана дискриминације, насиља, злостављања и занемаривања могу се примењивати само оне мере које су утврђене законом или Правилником о васпитној, васпитнодисциплинској и материјалној одговорности ученика Школе.

**III ОПШТА ПРАВИЛА ПОНАШАЊА У ШКОЛИ**

**Члан 19.**

Међусобни односи свих субјеката Школе треба да буду засновани на узајамном поштовању, разумевању и сарадњи и то:

**1.** културно поздрављање и отпоздрављање, адекватно ословљавање и учтиво обраћање; **2**. право да свако изнесе своје мишљење и примедбе**;**

**3.** сви имају право на поштовање личности, поштовање туђе приватности, уважавање националне и верске припадности, поштовање индивидуалних интелектуалних снага и ставова, мишљења и интересовања**;**

**4.** забрањено је насиље било које врсте;

**5.** забрањено је омаловажавање и дискриминација било које врсте;

**6.** забрањено је коришћење опојних средстава и алкохола;

**7**. забрањено је пушење у згради Школе и школском дворишту;

**8**. сви имају право на благовремену и потпуну информацију;

**9**. сви морају да се придржавају задате радне сатнице, поштују своје и време других сатница наставе и радног времена запослених подједнако обавезује све, a нарочито je неприхватљиво кашњење на часовима, ма у ком виду;

**10**. сви подлежу правилима облачења;

**11**. није дозвољена употребе мобилних телефона за време наставе, осим уколико наставник дозволи у циљу наставе;

**12.** недопустив је било који вид уцењивања, корупције и подмићивања;

**13**. школска имовина је имовина свих нас, нико нема право да уништава или отуђује нечију или школску имовину;

**14**. нико не сме да остваривањем својих права угрожава друге у остваривању њихових права.

**IV ПОНАШАЊЕ ЗАПОСЛЕНИХ**

**Члан 20.**

Запослени имају обавезу да својим радом, укупним понашањем и изгледом доприносе угледу Школе и развијању позитивне атмосфере у Школи.

У свом раду сваки запослени је дужан да са децом, ученицима, родитељима, односно другим законским заступницима деце и ученика, осталим запосленима и другим лицима успостави односе засноване на уважавању, разумевању и поштовању, толеранцији и избегавању сукоба. Свађе, вређање, игнорисање или отворена нетрпељивост међу запосленима нису дозвољени.

**Члан 21.**

Сви запослени:

**1.** имају право на рад у мирном, чистом и безбедном окружењу;

**2.** имају право на поштовање личног и професионалног достојанства, поштовање приватности, уважавање националне и верске припадности, поштовање индивидуалних интелектуалних снага и ставова, мишљења и интересовања**;**

**3.** имају право на дневни одмор;

**4.** имају право да на примерен начин изнесу своје мишљење и примедбе;

**5**. имају право на благовремену и потпуну информацију.

Наставник и васпитач има право да обликује час самоиницијативно користећи своје креативне потенцијале и умећа, инсистирајући на знању и стваралаштву детета и ученика. Наставник је самосталан при оцењивању уз поштовање важећег Правилника о оцењивању.

**Члан 22.**

**Сви запослени су у обавези:**

**1.** да редовно и на време долазе на посао;

**2**. да савесно обављају послове свог радног места;

**3.** да благовремено обавештавају директора или секретара Школе о спречености за рад; **4**. да се уздржавају од радњи којима се крше права детета и ученика и/или других лица; **5.** да се старају о остваривању права, обавеза и одговорности детета и ученика;

**6.** да пријављују директору Школе или Школском одбору кршење права ученика;

**7**. да долазе на посао уредно и прикладно одевени, да својим изгледом и понашањем васпитно делују на децу ученике: у школу не може да се долази у одећи која не покрива стомак и рамена, исцепаној одећи, папучама и кратким панталонама и сукњама изнад колена више од 10 см, у мајци са брателама и непримереним деколетеом, у провидној одећи, или одећи испод које се види доњи веш, у спортској опреми (**осим наставника физичког васпитања и приликом спортских активности)**, забрањен је пирсинг (**осим минђуша**) и видљиве упадљиве тетоваже;

**8**. да се пристојно опходе према деци и ученицима, родитељима, запосленима и трећим лицима;

**9.** да не оштећују имовину Школе, ученика, запослених, родитеља и трећих лица;

**10.** да се уздрже од понашања које представљају злостављање и понашања које представља злоупотребу права на заштиту од злостављања;

**11.** да користе опрему, инвентар, средства Школе и потрошни материјал само у службене сврхе;

**12**. да не износе школску евиденцију, друга документа, средства Школе, нити потрошни материјал без одобрења директора

**13.** да поштују распоред дежурства који је одређен распоредом;

**14.** да уколико се дете или ученик осећа лоше или се повреди, одмах контактирају родитеља и по процени позову Хитну помоћ.

**Члан 23.**

**Запосленом је забрањено:**

**1**. да уноси у Школу или школско двориште оружје или друга опасна средства којима се може угрозити живот и тело деце, ученика, запослених и трећих лица или се може нанети материјална штета;

**2**. да уноси, односно користи алкохол, опијате, наркотичка средства и друга средства са психоактивним дејством и долази у Школу под њиховим дејством;

**3.** да пуши у просторијама Школе и школском дворишту;

**4**. да за време рада (наставе, седница, дежурстава и др. облика рада, пријема родитеља) у учионицама и ходницима користе електронску цигарету**.**

**5.** да самовољно решавају међусобне сукобе (са другим запосленим, са ученицима, родитељима и трећим лицима) употребом оружја, оруђа и физичке силе у Школи и школском дворишту**;**

**6.** да дискриминише и омаловажава децу, ученике, запослене, родитеље, односно друге законске заступнике деце и ученика;

**7**. да врши физичко, психичко и социјално насиље, злостављање и занемаривање ученика, физичко кажњавање и вређање личности, односно сексуалну злоупотребу ученика или запослених, злостављање на раду и у вези са радом, сексуално узнемиравање, злоупотребу права на заштиту од злостављања, страначко организовање, дигитално насиље, да вређа углед част и достојанство деце, ученика, запослених, родитеља односно других законских заступника деце и ученика**;**

**8.** да врши дигитално насиље тако што: прети ученику, запосленом или Школи коришћењем телефона, мобилног телефона, интернета или електронске поште**;**

**9.** да без сагласности запосленог/родитеља снима мобилним телефоном, камерама, фотоапаратом или сачини видео материјал на којима су запослени/ученици/деца**;**

**10.** да без сагласности родитеља/запосленог медијске садржаје ставља на интернет страницу Школе или их размењује мобилним телефоном;

**11**. да поруке насилног садржаја ставља на интернет страницу Школе;

**12.** да води приватне разговоре, коментарише рад и понашања својих колега и управе школе за време часа;

**13.** да држи плаћене приватне часове ученицима Школе;

**14.** да санкционише ученике на начин и по поступку који није прописан законом и општим актом Школе;

**15.** да санкционише ученика због примедбе или мишљења изнетих на начин прописан овим Правилима или уложеног приговора на оцену;

**16.** да користи мобилни телефон или мултимедијалне плејере за време одржавања наставе, седница и другог облика рада;

**17.** да напушта или самоиницијативно скраћује или продужава трајање свог часа, односно скраћује трајање свог радног времена**;**

**18.** да удаљује ученика са часа, осим у изузетним ситуацијама недоличног понашања када је обавезно упућивање на разговор код педагога, психолога или директора Школе у пратњи председника одељењске заједнице;

**19.** да шаље ученике по фломастере, креду и остали прибор, фотокопирање и да ученик обавља други посао за наставника или запосленог;

**20.** да шаље ученике са часа и одмора ради набавке хране, напитака и друго;

**21.** да шаље ученике са одмора ради обављања приватних послова за наставнике**;**

**22.** да пушта ученика са часа ако има закључену оцену или ради одговарања другог премета;

**23**. да незаконито располаже средствима Школе, школским простором опремом и имовином Школе;

**24.** да за време рада користи мобилни телефон или друга средства којима се може ометати процес рада;

**25.** да оштећује имовину Школе, ученика, запослених, родитеља и трећих лица;

**26.** да паркира аутомобил у школском дворишту на месту где би била угрожена безбедност деце, ученика, запослених и трећих лица**;**

**27.** да злоупотребљава право на заштиту од злостављања;

**28.** да врши политичко организовање и деловање у просторијама Школе. Дужности осталих запослених

**Члан 24.**

Дужност запослених је: - да се коректно и са уважавањем опходе према деци, ученицима, родитељима, односно другим законским заступницима деце и ученика, запосленима и трећим лицима; - да пруже заинтересованим лицима тражену информацију или их упуте на онога ко ту информацију поседује; - да свој посао предвиђен актом о систематизацији радних места обављају савесно, благовремено и у што краћем року.

**V ПОСЕБНЕ ДУЖНОСТИ Посебне дужности директора**

**Члан 25.**

Поред обавеза и забрана Правила, директор је у обавези :

**1**.) дође на посао 15 минута пре почетка радног времена**;**

**2.)** мотивишу запослене, децу, ученике, родитеље, односно друге законске заступнике деце и ученика, подстичу иницијативу, показују разумевање и уважавање различитости**; 3.)** обезбеђују јавност у раду, заузимају јасне и аргументоване ставове;

**4**.) у реализацији свих обавеза које налажу послови руковођења према запосленима негују сарадничке односе, личним примером се залажу за аргументовану, конструктивну, толерантну, културну расправу и својим понашањем унапређују образовни и васпитни углед Школе.

**5.)** врши корекције распореда и о томе обавештава одељењске старешине и наставнике;

**Члан 26.**

Поред права, обавеза и забрана Правила, стручни сарадник је обавезан да:

**1.** )дође на посао десет минута пре почетка радног времена;

**2.**) обавести директора Школе или секретара о изостајању са посла;

**3.**) сарађује са директором, осталим запосленима, децом, ученицима, родитељима, односно другим законским заступницима деце и ученика, институцијама, сарадницима ван Школе, стара се о унапређењу васпитно-образовног и образовно-васпитног рада;

**4.)** остварује сарадњу са децом, ученицима, родитељима, односно другим законским заступницима деце и ученика;

**5.**) доставља на време записнике, извештаје о успеху ученика и изостанцима ученика директору и извршава друге обавезе утврђене Програмом рада стручних сарадника у основној школи;

**6.** )да има разумевања, да уме да саслуша, схвати проблем, помогне у решавању, утиче на стварање повољне педагошке климе у Школи;

**7.** )да својим стручним знањем и саветодавним радом унапређује васпитнообразовни и образовно-васпитни процес рада у Школи,

**8.)**  да пружа стручну помоћ деци, ученицима, родитељима и наставницима по питањима од значаја за образовање и васпитање и да својим понашањем у реализацији свих осталих обавеза предвиђених општим актима Школе унапређује образовни и васпитни углед Школе.

**Посебне дужности секретара Школе и запослених на финансијско рачуноводственим пословима .**

**Члан 27.**

Поред права, обавеза и забрана Правила, секретар Школе и запослени на финасијско-рачуноводственим пословима обавезни су:

**1.)** да дођу на посао десет минута пре почетка радног времена;

**2.**) да имају професионалан и коректан однос према деци, ученицима, родитељима, односно другим законским заступницима деце и ученика, запосленима, трећим лицима; **3.** ) да се у реализацији својих обавеза понашају у складу са пословима које обављају и добрим пословним обичајима и на тај начин доприносе повећању угледа Школе.

**Посебне дужности наставника**

**Члан 28**

Дужности наставника у оквиру ових правила су да: Поред права, обавеза и забрана из Правила, наставник је обавезан:

**1.)**да одлази на време на часове на звук звона за наставнике, приремљен за наставу;

**2.**) да има припрему за час;

**3.** )да поздрави ученике након уласка у учионицу и када полази из учионице;

**4.**) да упише одмах на почетку часа одсутне ученике;

**5.)** да води потпуно, благовремено и савесно евиденцију;

**6.**) да реализује остале облике образовно-васпитног рада;

**7.)** да реализује остале обавезе предвиђене Годишњим планом рада Школе и решењем о статусу запосленог са фондом часова;

**8.** ) да поштује распоред дежурства који му одреди директор;

**9.)** да чува од уништења и оштећења, скривања и изношења евиденције, односно школске исправе;

**10.** ) да да на увид резултате писмене провере знања ученицима, родитељима;

**11**.) да прими лице и да на увид евиденцију лицу које врши надзор над радом Школе;

**12.**) да својим понашањем у реализацији свих осталих обавеза предвиђених општим актима Школе остварује не само образовну, него и васпитну улогу и на тај начин унапређује образовно-васпитни углед Школе;

**13.**) да обавести родитеље, односно друге законске заступнике ученика о остваривању права на бесплатне уџбенике, прикупи документацију коју доставља заједно са школским обрасцем који попуњава лицу које директор одреди за прикупљање података на нивоу Школе до рока одређеног у обавештењу;

**14.**) да стручним знањем осигура постизање образовно-васпитних циљева Школе.

**Члан 29.**

Наставник је дужан да у Школу дође најмање 15 минута пре почетка наставе и других облика рада. Главни дежурни наставник и дежурни наставник су у обавези да у Школу дођу најмање 30 минута пре почетка наставе и других облика рада. Дежурство наставника и ученика.

**Члан 30.**

Главни дежурни наставник (дежурни наставник и дежурни наставници дежурство обављају по утврђеном распореду који је истакнут на огласној табли и сајту школе. Дежурство се обавља у ходнику школе и у школском дворишту, а по потреби и на другим местима у складу са одлуком директора.

**Члан 31.**

Главни дежурни наставник дежура и координира рад дежурних наставника, редовно води књигу дежурног наставника и у њу за време дежурства уписује запажања, догађаје, предузете мере и активности на одржавању реда.

**Члан 32.**

**Дежурни наставник:**

**1.)** обилази све просторије у свом реону и све уочене недостатке уноси у књигу дежурства, стара се о одржавању реда и о безбедности на том делу, стара се о понашању ученика у току дежурства у школској згради и у школском дворишту;

**2.** )пријављује у писаном облику евентуалну повреду која се деси за време дежурства;

**3.**) пријављује у писаном облику евентуалну штету која се деси за време дежурства;

**4.** ) стара се о одржавању кућног реда, мира, дисциплине, заштите и безбедности у школској згради (ходницима,учионицама, тоалетима);

**5.**) ради испуњавања својих обавеза сарађује с директором и другим лицима запосленим у Школи;

**6.)** обавештава главног дежурног наставника о недоласку наставника на наставу ради обезбеђивања благовремене замене;

**7.** )контролише спровођење Правила за време одмора;

**8.)** уочава све промене које могу довести до нарушавања реда и угрожавања безбедности у Школи и о њима без одлагања обавештава главног дежурног наставника, директора, или секретара;

**9.**) предузима мере у случају нарушавања реда или угрожавања безбедности, пријављује нарушавање реда или угрожавање безбедности и о томе обавештава главног дежурног наставника, директора или секретара како би предузели даље мере за спречавање инцидентне ситуације;

**10.)** по налогу директора пише службену белешку о нарушавању реда или угрожавању безбедности;

**11.** ) стара се да када звони за почетак часа ученици уђу у учионице;

**12.**) стара се да за време великих одмора ученици не задржавају у учионицама, ходницима и тоалетима;

**13.)** води рачуна да ученици у реду и без гурања улазе и излазе из школе;

**14.**) дозвољава ученицима да остану у учионицама (1-4. разред) и ходницима (5-8. разред) за време великог одмора када пада киша,снег или када је температура испод 5 степени.

**Члан 33.**

**Дежурни наставник у школском дворишту дужан је да:**

**1.**) обилази свој реон, уочава све недостатке, стара се о одржавању реда и о безбедности у том делу, стара се о понашању ученика у току дежурства у школском дворишту;

**2.**) пријављује евентуалну повреду у писаној форми која се деси за време дежурства;

**3.**) пријављује евентуалну штету у писаној форми која се деси за време дежурства;

**4.**) ради испуњавања својих обавеза сарађује с директором и другим лицима запосленим у Школи;

**5.** )контролише спровођење Правила за време одмора у школском дворишту;

**6.**) уочава све промене које могу довести до нарушавања реда и угрожавања безбедности у Школи и о њима без одлагања обавештава главног дежурног наставника, директора или секретара;

**7.** )предузима мере у случају нарушавања реда или угрожавања безбедности, пријављује нарушавање реда или угрожавање безбедности и о томе обавештава главног дежурног наставника, директора или секретара како би предузели даље мере за спречавање инцидентне ситуације;

**8.**) по налогу директора пише службену белешку о нарушавању реда или угрожавању безбедности;

**9.** ) стара се да када звони за почетак часа ученици уђу у учионице;

**10.)**  води рачуна да ученици у реду и без гурања улазе и излазе из школе.

**Међусобни односи наставника:**

**Члан 34.**

**Наставници у међусобним односима треба да:**

**1.)** поштују један другог, уважавају супротно мишљење и да сваки неспоразум реше без расправе, вређања и повишеног тона;

**2.** )на састанцима не упадају једни другима у реч и да своје ставове изражавају јасно;

**3.** )да приватни живот остане одвојен од живота на радном месту;

**4**. )да у међусобним односима поступају са пажњом, толеранцијом и љубазношћу;

**5.)** не вређају национална и верска осећања колега;

**6.** )не вређају колеге и физички се не обрачунавају са њима.

**Однос према деци/ученицима**

**Члан 35.**

Наставник треба да: 1. 2. 3. 4. 5. 6. 7. 8. уважава личност ученика, да га не исмејава и омаловажава, да га не назива погрдним именима, да не користи псовке, да га не вређа по националној и верској основи; не треба да има свог **,,миљеника''**; да се понаша смирено, да буде предусретљив, љубазан и да детету/ученику пружи помоћ и потребна обавештења; да не буде вербално и физички агресиван; да буде објективан и непристрасан у оцењивању; да сукобе и неспоразуме између ученика решава споразумно на часу одељењске заједнице; да не вређа углед част и достојанство ученика; да својим саветима развија код деце правилне другарске односе.

**Дужности запослених на пословима техничког одржавања објекта и осталих послова подршке Домар и мајстор одржавања:**

**Члан 36.**

Поред обавеза и забрана Правила, запослени на пословима домара су обавезни да:

**1.)**дођу на посао десет минута пре почетка радног времена;

**2.**) осим у време када обавља послове у другим деловима Школе или користи одмор у току дневног рада, поштује дневни распоред дежурста, а у случају спречености дужан је да обезбеди замену, дежура на главном улазу Школе и на капији Школе пре почетка прве и друге смене и не удаљава се са радног места без дозволе директора Школе;

**3.)** предузима мере у сарадњи са дежурним наставником да очува ред и безбедност ученика, запослених у Школи и имовине Школе;

**4.**) пристојно се опходи према деци и ученицима, родитељима ученика, запосленима и другим лицима;

**5.** )предузимају све мере да се, по завршетку рада, обезбеде и закључају објекти Школе, погасе светла у Школи, упали ноћна расвета, провере водоводне, грејне и друге инсталације;

**6.**) обављају послове предвиђене општим актима Школе на начин којим се стварају услови за оставривање образовно-васпитног рада у Школи;

**7.**) да својим понашањем доприносе повећању угледа Школе.

**Чистачица :**

**Члан 37.**

Поред обавеза и забрана послова Правила, запосленa на пословима чистачице обавезна је да:

**1.** ) дође на посао десет минута пре почетка радног времена;

**2.**) предузима мере у сарадњи са дежурним наставником да очува ред и безбедност деце и ученика, запослених у Школи и имовине Школе;

**3.**) се пристојно опходи према деци и ученицима, родитељима, односно другим законским заступницима деце и ученика, запосленима и другим лицима.

**4.** )предузимају све мере да се по завршетку рада обезбеде и закључају просторије Школе, погасе светла у канцеларијама и учионицама;

**5.**) обављају послове предвиђене општим актима Школе на начин којим се стварају услови за оставривање образовно-васпитног рада у Школи;

**6.** )својим понашањем доприносе повећању угледа Школе;

**7.)** свакодневно у току дана и на крају смене прегледају учионице, тоалете, кабинете и остале просторије у Школи и пријаве евентуалну насталу штету домару и директору Школе;

**8).** пре и после одржавања хигијене у просторијама у којима се одвија рад наставника и других запослених дежура за време одмора у холу или ходнику Школе, односно испред просторија у којима одржава хигијену и помаже дежурном наставнику;

**9.)** звони за улазак у Школу, као и за почетак и крај часа (Издвојена одељења у Мозгово и Бован ) За време у које спремачи користе дневни одмор или су из других разлога одсутни са свог радног места, други спремачи преузимају надзор над његовим радним местом у складу са распоредом који утврђује директор .

**Члан 38.**

Домар и чистачица обавезни су да без одлагања обавештавају дежурног наставника, директора, руководиоца издвојеног одељења или секретара Школе о свакој промени која може довести до нарушавања реда и безбедности у Школи. Ближе обавезе домара и чистача директор прецизира својом одлуком. Члан 41 Запослени који не поштују Правила одговарају у складу са општим актом Школе.

**1.Посебне дужности свих запослених**

**Учешће запослених у противпожарној заштити**

**Члан 39.**

Ради очувања живота деце, ученика, запослених, родитеља и трећих лица као и очувања имовине школе, запослени се оспособљавају за руковање уређајима, опремом и другим средствима намењеним гашењу пожара и спасавању људи и имовине.

**Члан 40.**

Оспособљавање запослених спроводи Школа уз стручну сарадњу и стручну помоћ. Сви запослени су обавезни да се у заказаном термину одазову позиву Школе за обуку и тестирање из области заштите од пожара, а ради очувања живота, ученика, запослених, родитеља и трећих лица, као и ради очувања имовине Школе Сви запослени се оспособљавају за руковање уређајима, опремом и другим средствима намењеним гашењу пожара и спасавању људи и имовине.

**Члан 41**

Запослени су обавезни да спроводе прописане противпожарне мере као што су: упознавање са опасностима од пожара и стално спровођење мере за заштиту од пожара; најхитније обавештавање ватрогасних екипа о пожару, евакуацији деце и ученика и учествовање у гашењу пожара.

**2.Учешће запослених у оспособљавању за безбедан и здрав рад**

**Члан 42.**

Сви запослени су обавезни да се у заказаном термину одазову позиву Школе за обуку и тестирање из области безбедности и здравља на раду, а ради очувања живота, ученика, запослених, родитеља, односно старатеља ученика и трећих лица, као и ради очувања имовине Школе. Сви запослени приликом заснивања радног односа оспособљавају се за руковање уређајима, опремом и другим средствима ради безбедног и здравог рада у Школи.

**Члан 43.**

Оспособљавање запослених спроводи Школа уз сарадњу и стручну помоћ правних лица са лиценцом за обављање тих послова. Запослени су обавезни да спроводе прописане мере безбедности и здравља.

**3. Забрана пушења, уношења експлозивног материјала и опасних предмета**

**Члан 44.**

Пушење је забрањено у затвореним просторијама у којим се обавља образовно-васпитна делатност (укључујући све просторије у школи) као и у школском дворишту.

**Члан 45.**

Забрањено је у школску зграду и двориште уношење експлозивног материјала, оружја, кама, бодежа, палица као и других опасних предмета.

**4. Обезбеђивање имовине**

**Члан 46.**

Инвентарски предмети, наставна средства, учила (лаптоп, пројектор, микроскопи и др.) и регистраторски материјал (предмети у раду, скице, пројекти и др.) не смеју се износити из Школе без одобрења директора.

**Члан 47.**

По завршетку радног времена сви печати, штамбиљи, вредносни папири, као и остали регистраторски материјали морају бити обезбеђени и закључани. Нарочито се обезбеђују дневници рада и остала евиденција о деци, ученицима и запосленима. По завршетку рада ормари, плакари, столови, све просторије и школска зграда обавезно се закључавају.

**VI ИНТЕГРИТЕТ ЗАПОСЛЕНИХ**

**Члан 48.**

Директор и запослени у Школи не смеју да приме поклон у вези са обављањем свог посла, изузев пригодног поклона, али ни тада ако је у новцу и хартијама од вредности. Поклон је новац, ствар, право и услуга извршена без одговарајуће накнаде и свака друга корист која је дата запосленом у вези са обављањем његовог посла који је могуће финансијски вредновати.

Канцеларијски материјал и други рекламни материјал (свеске, роковници, постери, календари, хемијске оловке и сл.) не представљају поклоне. Легитимациони папири, као што су карте и улазнице за културне, спортске и сличне манифестације уколико на њима пише да су бесплатни примерци, односно да су у облику позивнице, не представљају поклоне.

**Члан 49.**

Директор може да прими пригодни поклон чија вредност не прелази **5%** просечне месечне зараде без пореза и доприноса у Републици Србији.

Директор не сме да задржи пригодни поклон чија вредност прелази **5% просечне** месечне зараде без пореза и доприноса у Републици Србији, односно пригодне поклоне примљене у току календарске године чија укупна вредност прелази износ од једне просечне месечне зараде без пореза и доприноса у Републици Србији.

Запослени може да прими пригодни поклон чија вредност не прелази **3%** просечне месечне зараде без пореза и доприноса у Републици Србији. Запослени не сме да задржи пригодни поклон чија вредност прелази **3%** просечне месечне зараде без пореза и доприноса у Републици Србији, односно пригодне поклоне примљене у току календарске године чија укупна вредност прелази износ од трећине просечне месечне зараде без пореза и доприноса у Републици Србији.

Пригодни поклон је поклон који се уручује у приликама када људи традиционално размењују поклоне. Протоколарни поклон је поклон који се прима од стране државе, њеног органа или организације, међународне организације или страног правног лица приликом службене посете, гостовања или другим приликама и остали поклони примљени у сличним околностима.

**Члан 50.**

Вредност поклона је тржишна цена поклона на дан када је поклон понуђен, односно примљен. Тржишна цена поклона је просечна цена тог производа или услуге на локалном тржишту, односно просечна цена производа или услуге сличне врсте и вредности у слободној продаји на тржишту.

**Члан 51.**

Директор/запослени који прими поклон треба одмах да испуни обавештење о примљеном поклону (прилог 1) и да га преда лицу које директор за то одреди који га улаже у збирку обавештења (прилог 2).

Евиденција поклона води се за временски период календарске године. Школа је обавезна да каталог поклона које су запослени примили у претходној календарској години објеви на званичној интернет старници Школе у првом кварталу наредне календарске године.

**Прилог 1 Име и презиме**

**ОБАВЕШТЕЊЕ О ПРИМЉЕНОМ ПОКЛОНУ Послови које обавља Поклонодавац Поклон Повод за уручење поклона Опис поклона Вредност поклона у динарима\_\_\_\_\_\_\_\_\_\_\_\_\_\_\_\_\_\_ у Суботинцу**

**Прилог 2 година Ред.бр.**

**Име и презиме Потпис запосленог \_\_\_\_\_\_\_\_\_\_\_\_\_\_\_\_\_\_\_\_\_\_\_\_ ЕВИДЕНЦИЈА ПРИЈЕМА ПОКЛОНА**

**Датум пријема**

**Врста поклона**

**Вредност**

**Члан 52.**

Директор је обавезан да одреди лице којем се пријављује сукоб интереса и који управља сукобом интереса запослених који немају статус јавних функционера.

Запослени, који нема статус јавног функционера, а пропустио је да обавести лице из става 1. овог члана о свом приватном интересу/сукобу интереса који има у вези са послом који обавља, чини лакшу повреду радне обавезе.

**Члан 53.**

**Директор је дужан да организује едукацију за запослене и јавне функционере о етици и интегритету.**

**VII ПОНАШАЊЕ УЧЕНИКА**

**Члан 54.**

**Ученици су обавезни:**

**1.** да се придржавају Правила, одредбе о кућном реду и других општих акта Школе у просторијама Школе и школском дворишту, на другом месту на којем се изводи образовно-васпитни рад, као и на путу између куће и Школе;

**2.** да се придржавју одлука органа Школе;

**3.** да поштују забране дискриминације, насиља, злостављања и занемаривања и страначког организовања и деловања;

**4.** да се уздржавају од свих облика дискриминације;

**5.** да се уздржавају од дигиталног насиља;

**6**. да не вређају углед, част и достојанство других ученика и запослених;

**7.** да поступају по налогу директора, наставника и стручних сарадника;

**8**. да се за решавање проблема у односима са другим ученицима, запосленима, родитељима или трећим лицима обраћају дежурном наставнику или одељењском старешини, а по потреби и другим лицима запосленим у Школи;

**9**. да редовно похађају наставу и друге облике образовно-васпитног рада и да уредно извршавају своје школске обавезе;

**10.** да не касне на наставу, нити на друге облике образовно-васпитног рада;

**11**. да савесно раде на усвајању знања, вештина и вредносних ставова прописаних Школским програмом;

**12.** да прате сопствени напредак и да извештавају о томе наставнике и родитеље;

**13**. у поступку оцењивања покажу своје стварно знање без коришћења разних облика преписивања и других недозвољених облика помоћи;

**14**. да не ометају извођење наставе и да не напуштају час или други облик образовно-васпитног рада без претходног одобрења наставника;

**15**. да у Школу долазе уредни, са пристојним фризурама, да се пристојно одевају;

**16.** да чувају имовину Школе и чистоћу и естетски изглед школских просторија и школског дворишта;

**17**. да чувају цвеће и друго зеленило од оштећења или уништења;

**18.** да се старају о очувању животне средине и да се понашају у складу с правилима еколошке етике;

**19.** да се дисциплиновано понашају у учионици и другим просторијама Школе за време трајања наставе, других облика образовно-васпитног рада, испита, културних, спортских и других активности;

**20.** да о својим евентуалним ускраћеним правима и потребама треба најпре да обавесте свог одељенског старешину, педагога, психолога или директора Школе;

**21.** да поздраве наставно и друго особље Школе, како у згради, тако и ван зграде;

**22**. да се уздржавају од уношења било каквих измена у школској евиденцији;

**23.** да за време образовно-васпитног рада поштују забрану употребе мобилног телефона и свих других средстава којима се може ометати рад;

**24**. да се уздржавају од изражавања националне, расне и верске нетрпељивости;

**25.** да се уздржавају од понашања којим се чине лакше и тешке повреде обавеза и повреде забране;

**26.** да поштују личност других ученика, наставника и осталих запослених у Школи;

**27**. да се уљудно понашају према другим ученицима, запосленима у Школи, родитељима ученика и трећим лицима;

**28.** да у згради Школе, нити у школском дворишту за време обављања образовноваспитног рада ван зграде Школе и школског дворишта, као ни на путу између куће и Школе не носе оружје или друга опасна средства којима се може угрозити живот и тело ученика, запослених, родитеља и трећих лица или се може нанети материјална штета;

**29.** да се уздржавају од употребе дувана, алкохола, наркотичких и сличних средстава и од подстрекавања других ученика на такву употребу;

**30.** да се уздржавају од изазивања туче и учествовања у тучи, повређивања угледа, части и достојанства других ученика;

**31**. да поштују радно време секретаријата и библиотеке;

**32.** да се придржавају свих осталих правила понашања која нису дефинисана овим Правилима а сматрају се пристојним понашањем и да се уздржавају од чињења свих забрана. Почетак наставе, улаз и излаз из школе

**Члан 55**

Ученици који похађају наставу у првој смени, долазе у Школу у 7.45 часова, а настава почиње у 8.00 часова. Отварање и затварање капије у школском дворишту, као и отварање и затварање улазних врата дефинисано је распоредом који је истакнут на огласној табли. За отварање и затварање капије задужен је дежурни помоћни радник у приземљу школе или домар – мајстор одржавања.

**Члан 56**

За улазак и излазак из Школе ученици користе главни улаз

**Члан 57.**

Ученици су обавезни да буду у Школи најмање десет минута пре почетка наставе или другог облика образовно-васпитног рада.

**Члан 58.**

Пре почетка наставе, на звук првог звона, ученици су обавезни да разврстани по одељењима буду спремни за улазак у Школу у складу с налогом дежурног наставника. За време хладног и/или кишовитог времена, ученици, у складу са одлуком дежурног наставника, улазе у зграду школе.

**Члан 59.**

У време оглашавања другог звона, односно звона за почетак часа ученици треба да буду у својим учионицама и да мирно чекају долазак наставника. Уколико је реч о учионицама које откључава наставник, ученици у реду и миру чекају наставника испред учионице. Ако се час не одржава у учионици, ученици ће отићи испред просторије у којој ће се одржати час (фискултурна сала, кабинет и др.) и тамо сачекати долазак наставника.

У школи ученици долазе прикладно, пристојно и уредно одевени, те да је обавеза ученика да брину о личној уредности и хигјени како девојчице тако и дечеци.

**Дечаци не смеју да долазе у школу са:**

1.)дугом , распуштеном и неуредном косом ( ако је коса дуга мора бити уредно везана )

2.) шишке не смеју упадати у очи ;

3.) коса не сме падати на клупу у току рада;

4.) офарбана коса у нападне боје ( диско боје );

5.)не смеју да носе шортц, мајце на бретеле,папуче за плажу, капе,качкете, капуљаче на часу,навијачка обележија ( шалове , капе )

6.) поцепну одећу;

7.) одећу са увредљивим натписом или сликом

**Девојчице не смеју да долазе у школи са:**

1.)дугом , распуштеном и неуредном косом ( ако је коса дуга мора бити уредно везана)

2) шишке не смеју падати у очи;

3.)коса не сме падати на клупу у току рада ;

4.)коса офарбана у нападне боје ( диско боје )

5.)нашмикане нападно и непримерно узрасту;

6.)предукачких и намазаних ноктију ;

7.) не смеју да носе :шортц ,прекратке-мини сукње , мајце са дубоким диколтеом , танким бретелама, мајце које не покривају стомак и леђа,мајце без рукава ( у колико нису прекривене кошуљом , блејзерима или џемпером ) обућу са високом штиколм, папуче за плажу,панталоне спуштеног и плитког струка поцепаних ( разних ) панталона , хеланке ( уколико нису прекривене дужом туником ) претерано упадљив накит, одећу са увредљивим натписом или сликом, провидне или тесне одеће.

У колико ученик дође у школу неприкладно обучен или неуредан , предметни наставник у сарадњи са одељенским старешином може да га врати кући.Ученик је дужан да се пристојно обуче и одмах врати у школу.

**Члан 60.**

Ученик је дужан да устајањем и прекидањем свих дотадашњих активности поздрави наставника који улази у учионицу и на његов знак седне на своје место, спреман за рад. Са доласком предметног наставника ученици могу ући у одређену просторију и у миру се припремити за почетак часа.

**Члан 61.**

Ако предметни наставник касни на час, ученици морају остати на својим местима у тишини не ометајући извођење наставе у суседним одељењима.

Ако предметни наставник касни више од 5 минута од почетка часа, редар је обавезан да се обрати педагогу, психологу или директору, а ако њих нема, секретару или неком од наставника. За то време, до доласка наставника или његовог заменика, ученици остају у учионици и у миру се припремају за час (1-4. разред). Самовољно напуштање учионице није дозвољено.

**Редар води рачуна о дисциплини.**

**Члан 62.**

Ученици који су закаснили на час не смеју се задржавати у ходницима, дворишту, санитарним просторијама и другим деловима школске зграде, већ након јављања дежурном раднику на улазу школе, одмах улазе у учионицу или другу просторију у којој се изводи настава њиховог одељења, После јављања наставнику и давања обавештења о разлогу кашњења по одобрењу наставника ученик одлази на своје место, при чему не сме узнемиравати остале ученике већ се се одмах укључити у праћење наставе, а уколико му је потребно обавештење у вези са наставом обратиће се наставнику. Предметни наставник га прима уз евидентирање колико касни.

**Члан 63.**

По завршетку школских обавеза, ученици у реду и миру напуштају школску зграду и двориште. Изузетно ученици могу остати у згради, ако је то предвиђено планом рада Школе. Приликом одласка из Школе ученици односе све своје ствари. Редар

**Члан 64.**

Редар је обавезан да буде у учионици најмање 15 минута пре почетка наставе. Одељењски старешина сваке недеље одређује редара са списка ученика. Дужност редара ученик обавља недељу дана. Редар:

**1.** проветрава учионицу пре почетка наставе и за време великог одмора и обавља друге радње са циљем да се учионица припреми за наставу, припреми прибор за час;

**2.** извештава наставника о одсутним ученицима;

**3**. чува личне предмете, књиге и прибор ученика за време одмора;

**4**. пријављује наставнику одмах штету коју установи приликом доласка у учионоцу, као и сваки нестанак или оштећење имовине Школе, ученика или запослених лица;

**5**. обавештава наставника о променама које могу утицати на безбедност ученика и/или других лица;

**6.** води рачуна о чистоћи и реду у учионици;

**7.** последњи од ученика напушта учионицу, утврђује исправност инвентара, прикупља заборављене ствари ученика које предаје дежурном особљу школе;

**8.** по налогу одељенског старешине или предметног наставника обавља и друге послове. Понашање за време трајања наставе

**Члан 65.**

Ученику је забрањено:

1) да изазива тучу и учествује у тучи, не повређује углед, части и достојанства других ученика и запослених;

2) да долази у Школу у алкохолисаном стању, односно под дејством наркотика, уноси, односно користи алкохол, опијате, наркотичка средства и друга средства са психоактивним дејством која могу угрозити здравље ученика;

3) да уноси распрскавајућа средства као што су петарде и друга пиротехничка средства или да их користи у Школи и школском дворишту;

4) да у згради Школе и у школском дворишту за време обављања образовноваспитног рада ван зграде Школе и школског дворишта, као и на путу између куће и Школе носи оружје или друга опасна средства којима се може угрозити живот и тело деце и ученика, запослених, родитеља односно других законских заступника деце и ученика и трећих лица или се може нанети материјална штета;

5) да убеђује, подстрекује или на било који други начин наводи другог ученика да користи алкохол, опијате, наркотичка и друга средства са психоактивним дејством;

6) да психичким или физичким насиљем решава међусобне сукобе;

7) да употребљава дуван, алкохол, наркотичка и слична средства и треба да се уздржава од подстрекавања других ученика на такву употребу;

8) да седи на гелендерима или симсу прозора, односно пење се на симс прозора;

9) да уноси флашице ради прскања;

10) да пљује и псује у Школи или дворишту Школе;

11) да самовољно напушта час и друге активности у којима као ученик школе учествује;

12) да у поступку провере знања користи различите методе и технике преписивања или друге недзвољене облике помоћи;

13) да улази у зборницу и друге службене просторије Школе без позива, односно одобрења;

14) да напушта час пре краја часа ради обављања приватних послова наставника, куповине доручка, напитака и др;

15) да напушта час пре краја часа ако има закључену оцену или ради одговaрања другог предмета;

16) да прави буку, пушта гласну музику или се довикује у ходницима Школе или дворишту Школе за време часа или на одморима;

17) да баца предмете кроз прозор учионице у двориште школе и из дворишта школе у школу (камење, лопте и др.);

18) да шутира или баца лопту у дворишту школе или у просторијама школе ван спортских терена или сале;

19) уноси у Школу предмете велике вредности, као и већу количину новца;

20) напушта школу и школско двориште пре завршетка наставе без претходног одобрења од стране запосленог у школи; Ученик чини повреду обавезе уколико учини повреде из става 1. овог члана.

Ученици Школе морају да поштују правила понашања и у следећим ситуацијама: На часовима физичког и здравственог васпитања: у циљу одржавања личне хигијене, као и хигијене простора пре изласка ученика из свлачионице на час физичког и здравственог васпитања ствари у свлачионицама морају бити уредно сложене;

Oбавезна је уредна спортска опрема (бела памучна мајица, црни шорц, беле памучне чарапе, посебне чисте патике);

- Ученицима није дозвољено ношење било ког облика огрлица или наруквица (ланчићи, бројанице, сатови...);

- Сваки ученик, који из било којих разлога не присуствује часу физичког васпитања, дужан је да свој изостанак унапред или накнадно оправда код наставника;

- Ученик који неоправдано приступи часу, након што наставник стане пред врсту (строј) и означи почетак рада, без дозволе наставника не може активно учествовати у раду;

- Ученици који су присутни на часу, али из било ког разлога активно не учествују у њему (болест, неправилна опрема, закашњење...) посматрају рад са клупе у посебној, чистој обући, дебљим чарапама или патикама за салу. За време часа, њима је најстроже забрањена употреба мобилних телефона у било коју сврху;

- Све ствари које ученици сматрају вредним (сатови, ланчићи, новчаници, телефони...) обавезно оставити у кабинет наставника пре почетка часа. Наставници не одговарају за вредне ствари које нестану у свлачионици. У школској радионици:

- Неколико ученика имају своје радно место са стегом; на почетку часа ученик проверава исправност и уредност радног места на које долази. Уочене неправилности и недостатке пријављује предметном наставнику одмах на почетку часа чиме одговорност за уочене недостатке скида са себе;

-Ученици су дужни да се током боравка у школској радионици придржавају следећих правила:

- У школску радионицу не улазе без присуства наставника;

-Према задуженом ручном алату и свој повереној имовини односе се са дужном пажњом водећи рачуна да нешто од материјалних средстава не оштете, а себе или неког другог не повреде;

- Када наставник на крају часа објави престанак рада, ученици пакују лични алат, прибор и материјал, а затим приступају сређивању свог радног места тако што школски ручни алат враћају на место, а радну површину стола чисте четком која за ту сврху постоји у радионици; За време боравка и рада у школској радионици, ученицима се најстроже забрањује:

**1.** свака злоупотреба алата и машина, непримерено коришћење и играње ручним алатима као и материјалима за рад;

**2**. шетање, трчање, гурање, бацање предмета и свако друго непримерено понашање којим се оштећује школска и лична имовина, а себе и остале ученике доводи у опасност од повређивања;

**3**. укључивање електричних машина распоређених по школској радионици. У школској свлачионици:

**1.** Ученици су дужни да сачекају испред врата, док свлачионицу не напусте ученици са претходног часа.

**2**. Ученици се у свлачионици задржавају до доласка наставника који их тада обавештава о месту извођења часа.

**3.** Обавезе ученика да одржавају хигијену пре и после часа.

**4.** Физички контакти у свлачионици, галама и свађе строго су забрањени.

**5.** Редар је задужен да води ред у свлачионици.

**6.** Ученици након уласка и изласка из свлачионице проверавају исту и пријављују наставнику сва оштећења.

**7.** Наставник закључава свлачионицу после изласка ученика.

**8.** Забрањено је пресвлачење у тоалету свлачионице

**9**. Забрањено коришћење парфема, сликање и снимање у свлачионици.

**10.** Нарушавање естетског изгледа школе није дозвољено.

**11**. Школа не сноси одговорност за нестале вредне ствари уколико их ученик пре почетка часа не преда предметном наставнику.

**Члан 66.**

Обавеза ученика у Школи је да брине о хигијени школских просторија и школске средине у целини. Ученик је дужан да се дисциплиновано понаша у учионици и другим просторијама Школе за време трајања наставе, других облика образовно-васпитног рада, испита, културних, спортских и других активности.

Ученик је дужан да води рачуна о својим одевним и другим предметима, прибору и опреми, а посебно за време трајања школског одмора. Излазак са часа није дозвољен, осим у случају преке неодложне потребе или из здравствених разлога, по одобрењу предметног наставника.

Ученику је забрањено да оштећује школску имовину или имовину других ученика, односно имовину других организација за време посета или извођења дела програма образовно-васпитног рада ван Школе (излета, екскурзија...). Никакво самоиницијативно колективно, групно и лично напуштање часа није дозвољено.

Ученици о својим евентуалним ускраћеним правима и потребама треба најпре да обавесте свог одељењског старешину, педагога, психолога или директора школе. Ако ученик унесе у просторије/учионице средства која могу бити опасна по здравље и живот других лица, дежурни ученик или предметни наставник обавештава о томе одељењског старешину, управу Школе, а по потреби полицијску управу/школског полицајца.

**Члан 67.**

Уколико ученик својим понашањем омета рад на часу, предметни наставник је обавезан да опомене ученика, а ако се исти и даље неодговорно понаша, уписује га у Дневник. За време часа забрањено је конзумирање хране и пића, семенки, сунцокрета, жвакаће гуме и сл, због чије употребе ће ученик бити уписани у Дневник. На постављање питања, захтева, тражења допунских објашњења и одговора, ученици имају право, али тек по одобрењу предметног наставника. Свој захтев ученик изражава дизањем руке.

**Члан 68.**

Уколико ученик користи за време часа предмете као што су: мобилни телефон (или му се телефон огласи звоњењем), различите плејере и мултимедијалне уређаје, као и друга средства комуникације и ласерске технике којима се ремети рад на часу, биће уписан у Дневник, а наставник ће ове предмете одузети и предати на чување одељељском старешини до доласка родитеља на разговор, а све по Правилнику о употреби мобилног телефона и електронског уређаја. Коришћење интернета

**Члан 69.**

За време часова ученици Школе могу користити рачунаре и школски интернет само у сврхе наставе. Забрањена је употреба рачунара и школског интернета за време наставе у приватне сврхе: играње игрица, сурфовање, дописивање, блоговање, коришћење фејсбука и слично. Ученици могу рачунаре и школски интернет да користе у приватне сврхе за време школских одмора или у другом термину у договору са наставницима Распоред седења

**Члан 70.**

Одељењски старешина има право да направи распоред седења ученика у учионоци, ако сматра да би то допринело бољем и ефикаснијем раду одељења као целине. Ученику није дозвољено мењање места без одобрења одељењског старешине. Прибор за рад и уџбеници

**Члан 71.**

Ученик је дужан да носи у Школу неопходан прибор за рад (лењире, шестаре, оловке, свеске и потребне уџбенике, збирке, атласе и сл.). Сваки ученик мора да има свој прибор и књиге и не може ометати рад тражењем прибора од других ученика. Ученик је дужан да на време обезбеди вежбанку за писмене задатке из предмета из којих постоји писмени задатак, а најкасније је мора донети на час одржавања првог писменог задатка.

Ученик који није у могућности да обезбеди потребан прибор за рад и уџбенике због недовољно материјалних средстава, на почетку школске године или у току године ће о томе информисати одељенског старешину и педагошког асистента који ће настојати да од ранијих генерација, из библиотеке или на други начин обезбеде ученику непходна средства.

**Јавне исправе**

**Члан 72**

Ученик је дужан да чува од оштећења и уништења ђачку књижицу, сведочанство и друге јавне исправе које издаје Школа. Ученик не сме да преправља и дописује податке на исправама које издаје школа. Ученик који преправља и дописује податке у школској евиденцији или исправама које издаје Школа чини тежу повреду обавезе ученика. Ученик је дужан да родитељу, односно другом законском заступнику да на потпис ђачку књижицу у коју одељенски старешина унеси обавештења, успех, васпитну или васпитно-дисциплинску меру и друго.

**Лажно представљање**

**Члан 73.**

Ученик не сме да се лажно представља или да на било који начин доводи у заблуду наставника или другог запосленог о свом идентитету. Чување имовине школе

**Члан 74.**

Ученици су дужни да чувају школску имовину и користе је према предвиђеној намени. Ученик који уништи или оштети школску имовину дужан је да надокнади штету. Уколико се не може утврдити који ученик је начинио штету, исту надокнађују сви ученици солидарно.

**Међусобни односи у Школи**

**Члан 75.**

Односи међу ученицима треба да буду засновани на међусобној сарадњи и помоћи, уважавању и поштовању личности, поштовању различитости и пристојном опхођењу. Ученици не смеју да коментаришу рад и понашање других ученика, да се подсмевају, омаловажавају или на било који други начин дискриминишу другог ученика.

Међусобне неспоразуме и сукобе, које ученици сами не могу да реше на адекватан начин, ученици решавају у оквиру одељењске заједнице уз посредовање одељењског старешине, психолога, односно педагога, или дежурног наставника. Ученици су дужни да се пристојно понашају према наставницима и осталим запосленима у школи.

Ученици не смеју да коментаришу рад или понашање наставника или других запослених Школе сем на одељењским састанцима са својим одељењским старешинама или у личном разговору са одељењским сатрешином, директором, педагогом или психологом када своје примедбе могу изнети на начин да не вређају достојанство и личност наставника или других запослених.

Међусобне неспоразуме и сукобе ученика и наставника решава одељењски старешина који ће по потреби укључити педагога, психолога или дирекора школе.

**Одсуство ученика**

**Члан 76.**

Одсуствовање ученика са појединог часа одобрава предметни наставник, а одсуствовање са наставе у току дана одобрава одељењски старешина. Остала одсуствовања са наставе одобравају се на основу одредаба Статута школе.

**Члан 77.**

Ученици су обавезни да спроводе прописане противпожарне мере:

- Упознају се са опасностима од пожара;

-Најхитније обавештавање о пожару наставника или друго лице. О обавези ученика из става 1. овог члана посебно брине одељењски старешина. Појачан васпитни рад

**Члан 78.**

Са учеником који врши повреду правила понашања, односно који својим понашањем угрожава друге у остваривању њихових права, Школа ће уз учешће родитеља, односно старатеља ученика, појачати васпитни рад.

**VII ПОНАШАЊЕ РОДИТЕЉА ОДНОСНО СТАРАТЕЉА И ТРЕЋИХ ЛИЦА**

**Члан 79.**

Родитељи и трећа лица обавезни су да поштују Правила и друге опште акте Школе.

**Члан 80.**

Трећа лица обавезна су да се приликом уласка у школску зграду јаве дежурном запосленом на улазу Школе, ради евидентирања.

Трећа лица не смеју се задржавати по ходницима и другим просторијама школе, нити ометати рад школе, већ се упућују од стране дежурног наставника, или дежурне чистачице, домара/мајстора у простор где могу бити примљени:

Канцеларије директора, рачуноводства, секретара. Треће лице може бити упућено код директора, секретара, педагога или психолога уколико је претходно заказало састанак или уколико се директор, секретар, педагог или психолог сагласе са пријемом истог, осим ако долази у време назначено за пријем странака.

Директора, помоћника директора, секретара или педагога о наиласку лица из претходног става обавештава дежурни радник на улазу Школе. Ученик из друге школе при уласку у Школу мора се пријавити дежурном запосленом на улазу Школе.

**Члан 81.**

Трећа лица дужна су да уредно и прикладно одевена улазе у Школу, да својим изгледом и понашањем васпитно делују на ученике: у школу не може да се долази у одећи која не покрива стомак и рамена, исцепаној одећи, папучама и кратким панталонама и сукњама изнад колена више од 10 см, у мајци са брателама и непримереним деколетеом, у провидној одећи, или одећи испод које се види доњи веш, забрањен је пирсинг (осим минђуша) и видљиве упадљиве тетоваже;

**Члан 82.**

Трећа лица обавезна су да се према деци, ученицима, запосленима и другим лицима која се затекну у школској згради или школском дворишту понашају пристојно:

**1)** да не уносе оружје, оруђе и друга средства којима се могу нанети озледе, угрозити живот ученика и запослених, односно нанети штету имовини Школе;

**2)** да не уносе, користе и подстичу на употребу алкохол, опијате, наркотике и друга средстава са психоактивним дејством која могу угрозити здравље и безбедност ученика и запослених;

**3)** да не решавају самовољно сукобе са ученицима и запосленима употребом оружја, оруђа и употребом физичке силе;

**4)** да не пуше у просторијама Школе и школском дворишту;

**5)** да се не задржавају у ходницима и другим просторијама Школе за време часа;

**6)** да вулгарним и непристојним речима не комуницирају са својим дететом, другим ученицима, запосленима Школе или трећим лицима;

**7)** да не вређају или физички кажњавају своју децу или друге ученике у Школи;

**8)** да не врше политичку пропаганду међу ученицима и запосленима у Школи;

**9)** да не афирмишу рад секти; ,

**10)** да не користе мобилне телефоне на начин који омета извођење наставе;

**11)** да не користе информациону технологију на начин који представља електронско насиље.

**Члан 83.**

Родитељи, поред обавеза које су заједничке за сва трећа лица, имају и следеће обавезе да: 1. 2. 3. 4. 5. 6. 7. 8. 9. у року од 24 часа обавесте одељењског старешину о разлозима изостајања ученика са наставе или других активности које организује Школа; редовно долазе на родитељске састанке; благовремено правдају изостанке свог детета; прати понашање, учење и успех свог детета и редовно се информише о томе; сарађује са одељењским старешином; поштује налоге и предлоге дежурног наставника; сарађује са предметним наставницима; долази на разговор са наставницима у њиховим терминима за пријем родитеља , а на основу распореда пријема родитеља који им је достављен од стране одељењског старешине и који се налази на сајту школе; на позив директора, органа Школе, педагога, психолога или наставника дођу у Школу;

**10.** учествују у раду органа Школе чији су чланови;

**11.** пружа помоћ школи у остваривању васпитног рада;

**12.** уколико своје детете доводи у Школу, дужан је да га допрати до улаза у Школу, уместо да га прати кроз ходнике или до учионице чиме ремети рад и ред осталих ученика и запослених и по завршетку наставе чека своје дете испред улаза;

**13.** не омета наставу ради тражења уверења, разговора са наставником и др;

**14.** да пред ученицима не коментарише начин оцењивања односно не доносе суд о томе да ли његово дете зна и за коју оцену јер наставници Школе одговорно и професионално обављају свој посао наставника – поступак подношења приговора на оцену постоји и прописан је законом;

**15.** редовно измирују новчана дуговања према Школи, надокнађују материјалну штету коју је њихово дете нанело Школи;

**16.** доприносе остваривању планираних задатака Школе и побољшању услова рада. Недопустива је било која врста претње, притиска или уцене од стране родитеља, а посебно на крају наставне године.

**Члан 84.**

Родитељу, односно осталим лицима која користе услуге Школе забрањено је:

1. да уносе оружје, оруђе и друга средства којима се могу нанети озледе, угрозити живот ученика, запослених и осталих лица, односно нанети штета школској и личној имовини (изузетак чине службена лица полиције док су на дужности и радници службе физичког обезбеђења школе);

2. да пуше у просторијама Школе и школском доворишту;

3. да уносе, односно користе у Школи или школском дворишту алкохол, опијате наркотичка средства и друга средства са психоактивним дејством;

4. да дсамовољно решавају сукобе са запосленима, другим родитељима или ученицима употребом оружја, оруђа и физичке силе;

5. да вулгарним и непристојним речима комуницирају са својим дететом, другим ученицима, запосленима или трећим лицима;

6. да вређају или физички кажњавају своју или другу децу у Школи;

7. да врше политичку пропаганду међу ученицима и радницима школе у Школи;

8. да афирмишу рад секти;

9. да користе мобилни телефон на начин да ометају извођење наставе; 10. да улазе аутомобилом у школско двориште;

11. да возе мотор и бицикл у школском дворишту.

**Члан 85.**

По уласку у Школу родитељи, односно други законски заступник детета и ученика се обраћају дежурном запосленом који ће евидентирати долазак и упутити родитеља код одговарајућег лица у Школи.

**Члан 86.**

У контактима са наставницима, васпитачима, стручним сарадницима, директором или другим запосленима у Школи, другим родитељима или старатељима ученика или другим ученицима, родитељи су дужни да се придржавају општих норми понашања, поштују личност запослених, ученика, родитеља и чувају углед Школе.

**Члан 87.**

Уколико се у контакту са запосленима у Школи родитељи грубо и непримерено понашају, вређају наставника, другог ученика или запосленог, или се насилно понашају, запослени који је примио родитеља ће одмах прекинути разговор и обавестити о томе директора/помоћника директора или главног дежурног наставника. Уколико се непримерено или насилно понашање не прекине, запослени Школе ће се обратити школском полицајцу и предузети мере прописане Законом.

**VIII ПРИЈЕМ И КРЕТАЊЕ СТРАНАЦА**

**Члан 88.**

Долазак и посета страних држављана могући су само по одобрењу директора школе.

**Члан 89.**

Пријем и кретање страних држављана могуће је само по одобрењу директора, уз претходно добијено одобрење надлежних државних органа. Страни држављанин не може да уђе у Школу пре него што буде пријављен директору.

**Члан 90.**

Директор или запослени којег одреди директор прати страног држављанина у обиласку Школе, а ако страни држављанин остаје дуже време, директор одређује запосленог који ће се о страном држављанину старати за време доласка и посете Школи.

**Члан 91.**

Запослени имају обавезу да свако непријатељко и/или недозвољено понашање страног држављанина пријаве директору.

**Члан 92.**

За време боравка у Школи страни држављанин је дужан да се придржава закона, других прописа и одлука Школе, а посебно оних прописа који се односе на чување државне, пословне, службене или професионалне тајне.

**IX БОРАВАК У ШКОЛИ**

**Члан 93.**

Ван радног времена Школе, у Школу се може улазити само уз претходну најаву домару и директору.

**Члан 94.**

Забрањен је боравак и кретање запослених у просторијама Школе после радног времена, осим ако се ради о продуженом раду или ако је запослени дошао ради обављања одређеног посла, по налогу, односно одобрењу директора.

**Члан 95.**

Групне посете лица која нису запослени или ученици Школе, дозвољене су само по одобрењу директора.

**Члан 96.**

Ако ученички парламент Школе жели да одржи састанак или обавља неку другу активност после наставе, треба да добије одобрење директора.

**X НЕПОШТОВАЊЕ ПРАВИЛА ПОНАШАЊА**

**Члан 97.**

Због непоштовања Правила која не спадају у теже повреде обавеза запослених и повреде забране, запослени може да одговара за лакшу повреду радних обавеза предвиђених општим актом Школе.

Због непоштовања Правила која спадају у теже повреде обавеза запослених и повреде забране, запослени може да одговара за тежу повреду радних обавеза предвиђених општим актом Школе односно против њега може бити бити покренут дисциплински поступак .

Због непоштовања забране злостављања на раду и у вези са радом, сексуалног узмеиравања и злоупотребе права на заштиту од злостављања, запосленом се могу изрећи мере прописане посебним законом, односно може се изрећи и мера прописане општим актом у складу са Законом о раду.

**Члан 98.**

Због непоштовање Правила и обавеза од стране ученика, ученик може да одговара за лакшу или тежу повреду обавеза ученика предвиђених Статутом и Правилником о васпитној, васпитно-дисциплинској и материјалној одговорности ученика због чега му се може изрећи васпита и васпитно-дисциплинска мера.

Васпитна и васпитно-дисциплинска мера из става 1. овог члана се може изрећи ученику уколико је Школа спровела активности на појачаном васпитном раду, а ученик настави са непоштовањем правила понашања и обавеза које су прописане.

**Члан 99.**

Непоштовање правила понашања од стране родитеља однсно осталих лица сматра се прекршајем, те се против родитеља, односно осталих лица може поднети прекршајна или кривична пријава у складу са законом Пријаве из става 1. могу се поднети уколико родитељ, односно остала лица и поред упозорења од стране директора и органа школе настави са непоштовањем правила понашања.

**XI ЗАВРШНЕ ОДРЕДБЕ**

**Члан 100.**

За спровођење ових правила одговоран је директор.

**Члан 101.**

У поступку прописивања ових Правила учествовао је Савет родитеља, Тим за заштиту ученика од насиља злостављања и занемаривања, Наставничко веће, Ученички парламет.

**Члан 102.**

Даном ступања на снагу Правила престаје да важе Правила понашања број **180** од **02.02.2018. год**. И измене и допуне бр.**1372/01** од **20.11.2023.године**

**Члан 103.**

Правила ступају на снагу осмог дана од дана објављивања на огласној табли Школе.

Председник Школског одбора

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Марија Јањић

Правилник је заведена под деловодним бројем:**729** од **08.05.2024.** године, објављена су на огласној табли Школе дана **08.05.2024.године**  а ступила су на снагу дана **16.05.2024.** године.

Секретар школе

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Јасна Јовановић